cyanic-selkie/wikianc huggingface dataset:
ঠাকুরপুকুর
ঠাকুরপুকুর, ভারতের পশ্চিমবঙ্গ রাজ্যের বেহালা অঞ্চলের দক্ষিণ পশ্চিম কলকাতার একটি অঞ্চল। ঠাকুরপুকুর কলকাতার আবাসিক অঞ্চল। এটি গত ২০ বছরে দ্রুত বিকাশ লাভ করেছে এবং এর আগে যা ছিল একটি জঙ্গল এখন কলকাতার দক্ষিণে একটি শহুরে সমষ্টি। ঠাকুরপুকুরও ছিলেন সাবর্ণ রায়চৌধুরীর জমিদারী যুগের বরিশা অঞ্চলে।
ভূগোল
ঠাকুরপুকুর    এ অবস্থিত।
প্রশাসন
ঠাকুরপুকুর থানাটি কলকাতা পুলিশের দক্ষিণ পশ্চিম বিভাগের (বেহালা বিভাগ) অংশ। এটি ১২৩/১১৭, ডায়মন্ড হারবার রোড, কলকাতা -৭০০ ০৬৩ এ অবস্থিত।
যাদবপুর, ঠাকুরপুকুর, বেহালা, পূর্বা যাদবপুর, তিলজালা, রিজেন্ট পার্ক, মেটিয়াব্রুজ, নাদিয়াল ও কসবা থানাগুলিকে ২০১১ সালে দক্ষিণ চব্বিশ পরগনা থেকে কলকাতায় স্থানান্তর করা হয়েছিল। মেটিয়াব্রুজ বাদে সমস্ত থানা দুটি ভাগে বিভক্ত হয়েছিল। নতুন থানা হ'ল পার্নশ্রী, হরিদেবপুর, গারফা, পাটুলি, জরিপ পার্ক, প্রগতি ময়দান, বাঁশদ্রোণী এবং রাজাবাগান।
ডাকঘর (হিন্দি চলচ্চিত্র)
ডাকঘর হল ১৯৬৫ সালে মুক্তিপ্রাপ্ত একটি হিন্দি চলচ্চিত্র। এটি রবীন্দ্রনাথ ঠাকুরের ডাকঘর নাটক অবলম্বনে নির্মিত। ছবিটি পরিচালনা করেছিলেন জুল বেল্লানি। এতে অভিনয় করেন সচিন, মুকরি, একে হাঙ্গাল, সুধা ও সত্যেন কাপ্পু। এই ছবিতে বলরাজ সাহানি ও শর্মিলা ঠাকুরের ক্যামিও উপস্থিতিও লক্ষনীয়।
প্রেক্ষাপট
১৯১২ সালে রবীন্দ্রনাথ ঠাকুর ডাকঘর নাটকটি রচনা করেন। ডব্লিউ. বি. ইয়েটস এই নাটকের ইংরেজি অনুবাদটি প্রকাশ করেন এবং সেই অনুবাদের একটি মুখবন্ধ লিখে দেন। নাটকটি স্প্যানিশ ও ফরাসি ভাষাতেও অনুদিত হয়েছিল। ১৯১৩ সালে লন্ডনে আইরিশ থিয়েটার এটি প্রথম ইংরেজিতে মঞ্চস্থ করে। রবীন্দ্রনাথ নিজে এই সময় দর্শক হিসেবে উপস্থিত ছিলেন। ১৯১৭ সালে কলকাতায় মূল বাংলা নাটকটি মঞ্চস্থ হয়। দ্বিতীয় বিশ্বযুদ্ধের সময় জার্মানির কনসেনট্রেশন ক্যাম্পগুলিতেও নাটকটি সফলভাবে মঞ্চস্থ হয়েছিল। ওয়ারশ ঘেটোতে জানুজ কোরজ্যাকের নির্দেশনায় এই নাটকের একটি পোলিশ সংস্করণ মঞ্চস্থ হয়েছিল।
কাহিনি
অমল নামে একটি ছোটো ছেলে দূরারোগ্য ব্যাধিতে আক্রান্ত। স্থানীয় বৈদ্যের নির্দেশে তাকে ঘরে আবদ্ধ থাকতে হয়। সে জানলায় বসে পথযাত্রী গ্রামবাসীদের সঙ্গে কথা বলে আর তারপর সেই কথাগুলি নিয়ে দিবাস্বপ্ন দেখে। একদিন এক চৌকিদার তাকে বলে তার বাড়ির সামনে দিয়ে যে রাস্তাটি গেছে সেই রাস্তার একধারে রাজা একটি ডাকঘর বসিয়েছেন। অমল তখন স্বপ্ন দেখতে শুরু করে, সে পাহাড় পেরিয়ে রাজার সঙ্গে দেখা করতে যাবে এবং চিঠি পাবে বা সব জায়গায় চিঠি বিলি করবে।
পূরবী
পূরবী রবীন্দ্রনাথ ঠাকুরের লেখা একটি বাংলা কাব্যগ্রন্থ। এটি ১৯২৫ খ্রীস্টাব্দে প্রকাশিত হয়।  এটি রবীন্দ্রনাথের কাব্য রচনার "বলাকা পর্ব"-এর একটি উল্লেখযোগ্য সৃষ্টি। এতে সর্বমোট ৭৮-টি কবিতা রয়েছে।
কবিতার তালিকা
২. বিজয়ী
৩. মাটির ডাক
৪. পঁচিশে বৈশাখ
৫. সত্যেন্দ্রনাথ দত্ত
৬. শিলঙের চিঠি
৭. যাত্রা
৮. তপোভঙ্গ
৯. ভাঙা মন্দির
১১. উৎসবের দিন
১২. গানের সাজি
১৩. লীলাসঙ্গিনী
১৪. শেষ অর্ঘ্য
১৫. বেঠিক পথের পথিক
১৬. বকুল-বনের পাখি
১৭. সাবিত্রী
১৮. পূর্ণতা
১৯. আহ্বান
২০. ছবি
২১. লিপি
২২. ক্ষণিকা
২৪. অপরিচিতা
২৫. আনমনা
২৬. বিস্মরণ
২৭. আশা
২৮. বাতাস
২৯. স্বপ্ন
৩০. সমুদ্র
৩২. ঝড়
৩৩. পদধ্বনি
৩৫. শেষ
৩৬. দোসর
৩৭. অবসান
৩৮. তারা
৩৯. কৃতজ্ঞ
৪০. দুঃখসম্পদ
৪১. মৃত্যুর আহ্বান
৪৩. সমাপন
৪৪. ভাবী কাল
৪৫. অতীত কাল
৪৬. বেদনার লীলা
৪৮. কিশোর প্রেম
৪৯. প্রভাত
৫০. বিদেশী ফুুল
৫১. অতিথি
৫২. অন্তর্হিতা
৫৩. আশঙ্কা
৫৪. শেষ বসন্ত
৫৫. বিপাশা
৫৬. চাবি
৫৭. বৈতরণী
৫৯. মধু
৬০. তৃতীয়া
৬১. অদেখা
৬২. চঞ্চল
৬৩. প্রবাহিণী
৬৫. কঙ্কাল
৬৬. চিঠি
৬৭. বিরহিণী
৬৮. না-পাওয়া
৬৯. সৃষ্টিকর্তা
৭০. বীণাহারা
৭২. পথ
৭৩. মিলন
৭৪. অন্ধকার
৭৫. প্রাণগঙ্গা
৭৬. বদল
৭৭. ইটলিয়া
৭৮. সংযোজন (শিবাজি-উৎসব
জুডি অ্যান সান্তোস
জুডি অ্যান লুমাগুই সান্তোস (জন্ম: ১১ মে, ১৯৭৮) একজন ফিলিপিনী অভিনেত্রী এবং চলচ্চিত্র প্রযোজক । ৯০দশকের শেষের দিকে ফিলিপাইনে ফিল্ম এবং টেলিভিশনে তিনি স্বাধীন চলচ্চিত্র এবং ব্লকবাস্টারে তার হাস্যরসাত্মক এবং নাটকীয় ভূমিকার পাশাপাশি নিপীড়িত এবং দরিদ্র নারীদের চিত্রায়নের জন্য পরিচিত। তিনি কায়রো আন্তর্জাতিক চলচ্চিত্র উৎসব পুরস্কার ( ১বার ), গাওয়াদ উরিয়ান ( ২বার ),   লুনা পুরস্কার ( ১বার ), মেট্রো ম্যানিলা চলচ্চিত্র উৎসব পুরস্কার ( ২বার ) এবং ফামাস পুরস্কার ( ৩বার ) সহ বিভিন্ন প্রশংসা পেয়েছেন।
তিনি চলচ্চিত্রে একজন শিশু সহ-শিল্পী হিসেবে কাজ শুরু করেছিলেন। দশ বছর বয়সে তাঁর প্রথম অভিষেকে প্রধান ভূমিকা ছিল শিশুদের টেলিভিশন সিরিজ উলা, আং বাতাং গুবাত (১৯৮৮) শিরোনাম চরিত্র। সানতুস গ্ল্যাডিস রেইস সোপ অপেরা মারা ক্লারা (১৯৯২) এ অভিনয় করে আরও সমাদৃত হোন। নাটক সিরিজ এস্পেরানজা (১৯৯৮), সা পুসো কো ইঙ্গাতান কা (২০০১), এবং বাস্তা'ত কাসামা কিতা (২০০৩) তে তার অভিনীত ভূমিকা তাকে প্রাইমটাইম টেলিভিশনে একজন নেতৃস্থানীয় অভিনেত্রী হিসেবে প্রতিষ্ঠিত করে। তিনি মনস্তাত্ত্বিক নাটক সাবেল (২০০৪) তে বিচ্ছিন্নকারক পরিচয় রোগ আক্রান্ত একজন মহিলার ভূমিকার জন্য সমালোচকদের প্রশংসা পান, যার জন্য তিনি সেরা অভিনেত্রীর জন্য একটি গাওয়াদ উরিয়ান এবং গোল্ডেন স্ক্রিন পুরস্কার জিতেছিলেন।
তার সর্বাধিক উপার্জনকারী চলচ্চিত্রের মধ্যে রয়েছে হোসে জাভিয়ের রেইস -পরিচালিত কমেডি কাসাল, কাসালি, কাসালো (২০০৬) এবং এর সিক্যুয়েল সাকাল, সাকালি, সাকলো (২০০৭)। তাঁর স্বাধীন নাটক প্লোনিং (২০০৮) সহ-প্রযোজনা করেছিলেন এবং মিন্দানাও (২০১৯) তে অভিনয় করেছিলেন, যা যথাক্রমে ৮১তম একাডেমি পুরস্কার এবং ৯৩তম একাডেমি পুরস্কার সেরা আন্তর্জাতিক ফিচার ফিল্মের জন্য ফিলিপাইনের জমা ছিল। তিনি একজন শেফ এবং একজন রেস্তোরাঁর মালিকও। ২০১৫ সালে, তিনি জুডি অ্যান'স কিচেন নামে একটি রান্নার বই লিখেছিলেন, যা ইউরোপের বাইরে সেরা লেখক এবং শেফদের জন্য একটি গুরম্যান্ড ইন্টারন্যাশনালের কুকবুক পুরস্কার জিতেছেন। তিনি রায়ান অ্যাগনসিলোকে বিয়ে করেছেন, যার সাথে তার তিনজন সন্তান রয়েছে।
ফরহঙ্গে আসিফিয়া
ফরহঙ্গে আসিফিয়া (উর্দু: فرہنگ آصفیہ, আসিফিয়া অভিধান) একটি উর্দু থেকে উর্দু অভিধান যা সৈয়দ আহমদ দেহলভি রচনা করেছিলেন। এর চার খণ্ডে ৬০,০০০ এরও বেশি শব্দ রয়েছে। এটি প্রথম প্রকাশিত হয় ১৯০৮ সালের মে মাসে লাহোরের মাতবা রিফাহে আমে।
ইতিহাস
এটি ১৮৬৮ থেকে ১৮৯৮ সাল পর্যন্ত সংকলিত হয়েছিল। এই অভিধানটি উর্দু শব্দকোষের সর্বাধিক বিস্তৃত অভিধান বলে মনে করা হয়।
অভিধানে রূপায়ন
এই অভিধানগুলিতে বেশিরভাগ সাধারণ শব্দ এবং ভুল ছিল এবং সীমিত পরিমাণে ছিল। এটি ছিল প্রথম উর্দু থেকে উর্দু অভিধান। এর সংকলনের সময়, সৈয়দ আহমদ দেহলভির স্বাস্থ্যের অবনতি হয় এবং তিনি আর্থিক সমস্যায় পড়েন।
এটি ডেকানের শাসক মীর মাহবুব আলী খানের সমর্থনে সম্পন্ন হয়েছিল।
তোড়ায় বাঁধা ঘোড়ার ডিম
তোড়ায় বাঁধা ঘোড়ার ডিম একটি ননসেন্স ছড়ার বই যার রচয়িতা বাঙালি চলচ্চিত্র পরিচালক ও সাহিত্যিক সত্যজিৎ রায়। এই বইয়ে লুইস ক্যারলের ‘‘জ্যাবারওয়কি’’-র একটি অনুবাদ রয়েছে। এছাড়া এডওয়ার্ড লিয়ার এবং হিলেয়ার বেলকের কিছু লেখারও অনুবাদ রয়েছে। বইটি কলকাতার আনন্দ পাবলিশার্স প্রা. লি. থেকে ২ মে ১৯৮৬ সালে প্রকাশিত হয়। লেখক নিজেই বইটির প্রচ্ছদ এঁকেছিলেন। বইটিতে সাতটি অনূদিত ছড়া ও একটি গল্প রয়েছে।
‘পিপলি বিলের ধারের সাতটি পরিবারের ইতিকথা’ ছাড়া বাকিগুলো ছড়া।
রামগঞ্জ থানা
রামগঞ্জ থানা বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি থানা।
প্রশাসনিক এলাকাসমূহ
রামগঞ্জ উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম রামগঞ্জ থানার আওতাধীন।
দিব্যাঙ্কা ত্রিপাঠি
দিব্যাঙ্কা ত্ৰিপাঠীর (জন্ম : ১৪ ডিসেম্বর ১৯৮৪ ) তিনি হলেন একজন ভারতীয় অভিনেত্ৰী যিনি হিন্দী সিরিয়ালে কাজ করেন। তিনি জিটিভির বনু মে তেরি দুলহনে  দ্বৈতচরিত্রে  অভিনয় করে চৰ্চায় আসেন। তিনি বৰ্তমানে স্টার প্লাসের ইয়ে হ্যায় মহাবাতে নামক  ধাৰাবাহিকে ড ঈশিতা ভাল্লা  নামক চরিত্ৰে অভিনয় করছেন। তিনি ২০১৭ সালে নৃত্য প্ৰতিযোগীতা নাচ বালিয়া তে জয়ী  ।
প্রথম জীবন
ত্রিপাঠির জন্ম ১৯৮৪ সালের ১৪ ডিসেম্বর  মধ্য প্রদেশের ভোপালে  । তার স্কুলশিক্ষা এবং কলেজের পড়াশোনা "নুতন কলেজ" ভোপাল থেকে। ত্রিপাঠি উত্তরকাশীর নেহেরু ইনস্টিটিউট অব মাউন্টেনিয়ারিং থেকে মাউন্টেনিয়ারিং কোর্স এবং ভোপাল রাইফেল একাডেমী থেকে রাইফেল শ্যুটিং কোর্স করেছেন। তিনি রাইফেলিতে স্বর্ণপদকও পেয়েছিলেন ।
কর্মজীবন
ত্রিপাঠি ভোপালে আকাশ ভানির সাথে উপস্থাপক হিসেবে তার কেরিয়ার শুরু করেছিলেন। ২০০৩ সালে তিনি "পান্টেন জি কুইন" -তে "মিস বিউটিফুল স্কিন" পুরস্কার জিতেছিলেন। ২০০৫ সালে দিব্যাঙ্কা "সেরা সিনেমা তারকার অনুসন্ধানে" অংশ নিয়েছিলেন, যাতে তাকে "ভোপাল অঞ্চল" এর বিজয়ী ঘোষণা করা হয়েছিল । ২০০৫ সালে তিনি "মিস ভোপাল" এর মুকুট পেয়েছিলেন । তিনি দূরদর্শন দিয়ে তাঁর টেলিভিশন জীবন শুরু করেছিলেন । তবে জি টিভির শো "বনু মে তেরি দুলহান" থেকে তিনি স্বীকৃতি পান। এই সিরিয়ালের জন্য তিনি অনেক পুরস্কারও জিতেছিলেন। পরে তিনি "মিস্টার ও মিসেস শর্মা এলাহাবাদ ওয়াল" তে "রশ্মি শর্মি" চরিত্রেও অভিনয় করেছিলেন । ২০১৩ সাল থেকে তিনি "ইয়ে হ্যায় মহব্বতে" শোতে "ঈশিতা ভাল্লা" (করণ প্যাটেলের সাথে) চরিত্রে অভিনয় করছেন যে একজন দাঁতের বিশেষজ্ঞ। তিনি এই চরিত্রের জন্য "বোরো প্লাস সেরা অভিনেত্রী ", "লায়ন স্বর্ণ পুরস্কার সেরা অভিনেত্রী " সহ বেশ কয়েকটি পুরস্কার পেয়েছিলেন।২০১৫ সালে তিনি শান-এ-ভোপাল পুরস্কার পেয়েছিলেন। ২০১৬ সালে তিনি স্টার পরিবার পুরস্কারে ৪ টি পুরস্কার পেয়েছিলেন। তিনি টেলিভিশন ইন্ডাস্ট্রির অন্যতম জনপ্রিয় অভিনেত্রী।
ব্যক্তিগত জীবন
ত্রিপাঠী অভিনেতা শারদ মালহোত্রা,যিনি বনু মে তেরি দুলহান এ তার সহ-অভিনেতা ছিল তার সাথে ২০১৫ পর্যন্ত সম্পর্কে ছিলেন ।২০১৬ সালের ১৬ই জানুয়ারী  তিনি তার "ইয়ে হ্যায় মহব্বতে" এর সহ-অভিনেতা বিবেক দহিয়ার সাথে বাগদান করেছিলেন । এই দম্পতি ২০১৬ সালের ৮ জুলাই  ভোপালে বিয়ে করেছিলেন ।নাচ বালিয়ে-র সেটে ত্রিপাঠি প্রকাশ করেছিলেন যে তাঁর প্রেমের কাহিনী সম্ভব হয়েছে তার দু'জন মেয়ে ভক্তের জন্য ।
রশীদ খান
রশীদ খান আরমান (জন্ম: ২০ সেপ্টেম্বর, ১৯৯৮) আফগান আন্তর্জাতিক ক্রিকেটার। আফগানিস্তান ক্রিকেট দলের অন্যতম সদস্য তিনি। ১৮ অক্টোবর, ২০১৫ তারিখে জিম্বাবুয়ের বিপক্ষে তার একদিনের আন্তর্জাতিকে অভিষেক ঘটে। একই দলের বিপক্ষে ২৬ অক্টোবর, ২০১৫ তারিখে টুয়েন্টি২০ আন্তর্জাতিকে তার অভিষেক হয়। ২০১৬ আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্য আফগান ক্রিকেট বোর্ড ৯ ফেব্রুয়ারি, ২০১৬ তারিখে জাতীয় দলের নামের তালিকা প্রকাশ করে। ১৫-সদস্যের দলটিতে তিনিও অন্যতম সদস্য মনোনীত হন। পাকিস্তান ক্রিকেট লীগে লাহোর কালান্দার্সের প্রতিনিধিত্ব করছেন তিনি।
প্রাথমিক জীবন
রশীদ খান ১৯৯৮ সালে পূর্ব আফগানিস্তানের নাংগারে জন্মগ্রহণ করেন। তিনি জালালাবাদের বাসিন্দা এবং তার দশ ভাইবোন রয়েছে। তরুণ বয়সে, তার পরিবার আফগান যুদ্ধে পালিয়ে যায় এবং পাকিস্তানে কয়েক বছরের জন্য আশ্রয় নেয়। পরবর্তীতে তারা আফগানিস্তানে ফিরে আসেন এবং তার তাদের স্বাভাবিক জীবনে অভ্যস্ত হয়ে পড়েন এবং রশীদ তার পড়াশুনা চালিয়ে যেতে থাকেন। রশীদ তার বড় ভাইদের সাথে ক্রিকেট খেলে বড় হতে থাকেন এবং পাকিস্তানের অলরাউন্ডার শহীদ আফ্রিদিকে, যার বোলিং এ্যাকশনকে তিনি নিজের বোলিং এ্যাকশনে নিয়ে আসেন, তিনি তার আদর্শ হিসেবে বেছে নেন।
নাজাকত আলী
নাজকাত আলী (১৫ জুলাই ১৯৮৪) একজন নরওয়েজিয়ান ক্রিকেটার যিনি জাতীয় দলের হয়ে খেলেন। ২০১৯ সালের মে মাসে গের্নেসিতে অনুষ্ঠিত আইসিসি টি-টোয়েন্টি বিশ্বকাপ ইউরোপ বাছাইপর্বের টুর্নামেন্টের আঞ্চলিক ফাইনালের জন্য নরওয়ের দলে জায়গা পেয়েছিলেন তিনি।
ফরিদপুর জেলার উল্লেখযোগ্য ব্যক্তিদের তালিকা
ফরিদপুর জেলার উল্লেখযোগ্য ব্যক্তিদের তালিকায় বাংলাদেশের ফরিদপুর জেলায় জন্ম নিয়েছেন বা বসবাস করেছেন কিংবা পৈত্রিক নিবাস এখানে এমন উল্লেখযোগ্য ব্যক্তিদের নাম সন্নিবেশ করা হয়েছে।
সিঙ্গাপুরের ইতিহাস
সিঙ্গাপুর নামকরণের ইতিহাস
মালয় কাহিনী অনুসারে, ১২৯৯ সালে স্যাঙ নিলা উতামা(Sang Nila Utama) আজকের সিঙ্গাপুরকে 'সিঙ্গাপুরা' নামে নামকরণ করেন। স্যাঙ নিলা উতামা তখন শ্রীবিজয়া(Srivijiya) সাম্রাজ্যের রাজধানী প্যালেমবাগ (Palembang) এর রাজপুত্র ছিলেন। একদিন তিনি ও তার কিছু সৈন্য মিলে বিনটান দ্বীপে শিকারের করতে যান। শিকারের সময় সে একটা হরিণের পিছু নিতে নিতে একটা ছোট পাহাড়ের কাছে উপনীত হয় কিন্তু সেখানে গিয়ে তিনি আর হরিণকে দেখতে পায় নাহ। তারপর হরিণটিকে শিকারের উদ্দেশ্যে সামনে থাকা একটা বড় পাহাড়ের চূড়ায় উঠার সিদ্ধান্ত নেন। পাহাড়ে উঠার পর তিনি আরও একটা দ্বীপ দেখতে পান। মন্ত্রীকে জিজ্ঞাসা করার পর তিনি জানতে পারলেন দ্বীপটির নাম 'তেমাসেক' । তিনি সেখানে যাওয়ার জন্য তার লোকজনকে আদেশ করলেন এবং জাহাজে চড়ে তেমাসেক দ্বীপের উদ্দেশ্যে রওনা হলেন। তেমাসেক যাওয়ার পথে তার জাহাজ সামুদ্রিক ঝড়ের কবলে পড়ে, ঝড়ের তান্ডবলীলা বেড়ে যাওয়ার কারণে তিনি জাহাজ থেকে ভারী মালামাল ফেলে দেওয়ার আদেশ দেন। কিন্তু কিছুতেই যেন কিছু হচ্ছিল নাহ, ঝড়ের গতি বেড়েই চলেছিল। এমতবস্থায় জাহাজের ক্যাপ্টেন, রাজপুত্র স্যাঙ নিলা উতামাকে তার মুকুট সাগরে ফেলে দেওয়ার কথা বললেন। ক্যাপ্টেনের কথা অনুযায়ী স্যাঙ নিলা তার মাথার মুকুট সমুদ্রে ফেলে দিলেন। কিছুক্ষণের মধ্যে ঝড় থেমে যায় এবং তারা সবাই 'তেমাসেক' দ্বীপে নিরাপদে পৌছান। সেখানে তিনি দ্রুতগতিতে জঙ্গলের দিকে চলে যাওয়া একটি জন্তু দেখতে পান। মন্ত্রী জন্তুটিকে সিংহ নামে অভিহিত করে। এরপর স্যাঙ নিলা উতামা সেখানে বাস করা শুরু করলেন এবং একটা শহর প্রতিষ্ঠা করেন। তিনি শহরটির নাম দেন সিঙ্গাপুরা(Singapura) বা সিংহের শহর(Lion City)। তবে সবথেকে মজার বিষয় হল সিঙ্গাপুরে কোন সিংহ নেই। ধারণা করা হয় স্যাঙ নিলা উতামা যে জন্তুটাকে দেখেছিলেন সেটি আসলে সিংহ ছিল নাহ সেটি 'মালেশিয়ান বাঘ' ছিল।
ভূগোল
সিঙ্গাপুর ৬৩ টি দ্বীপ নিয়ে গঠিত। 'জুরং দ্বীপ','পালাও ওজাং', 'পালাও টেকং', 'পালাও উবিন', এবং 'সেন্টোসা' সিঙ্গাপুরের উল্লেখযোগ্য কিছু দ্বীপ। এর মধ্যে 'পালাও ওজাং' প্রধান দ্বীপ।
জীববৈচিত্র্য
নগরায়নের ফলে সিঙ্গাপুরের ৯৫% বনভূমি ধ্বংস হয়ে গিয়েছে। যার কারণে এখানে কোন জীববৈচিত্র্যতাও দেখা যায় নাহ। তবে এখানে ১৫০ বছরের পুরানো একটি বোটানিক্যাল গার্ডেন আছে। সরকার সেটিকে যথাযথ সংরক্ষণ করার মাধ্যমে প্রসারিত করার পদক্ষেপ নিয়েছে।
কুছ তো লোগ কহেংগে
কুছ তো লোগ কহেংগে (कुछ तो लोग कहेंगे) হল সনি এন্টারটেইনমেন্ট টেলিভিশন এর হিন্দী ভারতীয় ধারাবাহিক। পাকিস্তান এর "ধূপ-কিনারে" নামক এক ধারাবাহিকের পুন নিৰ্মাণ এটি ।
গল্প
কুছ তো লোগ কহেংগে নিৰ্মাণ হয়েছে ১৮ বছর বয়সের পাৰ্থক্য থাকা দুজন মানুষের প্ৰেমের উপর।
শেখ কামাল আন্তর্জাতিক ক্রিকেট স্টেডিয়াম, গোপালগঞ্জ
শেখ কামাল আন্তর্জাতিক ক্রিকেট স্টেডিয়াম গোপালগঞ্জ জেলায় অবস্থিত বাংলাদেশের একটি ক্রিকেট স্টেডিয়াম। স্টেডিয়ামটি ১৩ একর জায়গায় গড়ে তোলা হয়েছে। গোপালগঞ্জ জেলার বিভিন্ন ধরনের ক্রীড়া অনুষ্ঠান এখানে অনুষ্ঠিত হয়। এই স্টেডিয়ামটি ২০১৪ আইসিসি বিশ্ব টি-টোয়েন্টির জন্য পুনর্নবীকরণ করা হয়েছিল। স্টেডিয়ামটিতে একটি ভূগর্ভস্থ পানি নিষ্কাশন ব্যবস্থা, পুরো ছাদযুক্ত গ্যালারী, বড় পর্দা, তিনদিকে পার্শ্ব পর্দা, ফ্লাডলাইট এবং প্রেস বক্স রয়েছে। স্টেডিয়াম কমপ্লেক্সে সুইমিংপুল, বড় ব্যায়ামগার, পৃথক বিদ্যুৎ কেন্দ্র, গাড়ি পার্কিংয়ের সুবিধা এবং মহিলাদের জন্য ক্রীড়া কমপ্লেক্স ইত্যাদি অন্তর্ভুক্ত রয়েছে।
ইতিহাস
১৯৯৬ সালে বাংলাদেশ আওয়ামী লীগ সরকার ক্ষমতায় আসলে গোপালগঞ্জে স্টেডিয়াম নির্মাণের উদ্যোগ নেয়। পরবর্তীতে সরকার বদল হলে নির্মাণকাজ বন্ধ হয়ে যায়। ২০০৯ সালে আওয়ামী লীগ সরকার হিসেবে ক্ষমতায় আসলে এই স্টেডিয়ামের নির্মাণকাজ আবার শুরু হয়। ৪৯ কোটি ৯৪ লাখ টাকা ব্যয়ে স্টেডিয়ামটি নির্মাণ করা হয়। ২০১৩ সালের ১২ নভেম্বর প্রধানমন্ত্রী শেখ হাসিনা এই স্টেডিয়াম উদ্বোধন করেন।
মোহাম্মদ আলী বগুড়া
সৈয়দ মোহাম্মদ আলী বগুড়া (১৯০৯ - ১৯৬৩) একজন বাঙালি রাজনীতিবিদ। তাঁর পুরো নাম "সৈয়দ মোহাম্মদ আলী চৌধুরী" হলেও "মোহাম্মদ আলী বগুড়া" নামেই তিনি সুপরিচিত। তিনি পাকিস্তানের প্রধানমন্ত্রী হিসাবে ১৯৫৩ থেকে ১৯৫৫ পর্যন্ত দায়িত্ব পালন করেন।
সৈয়দ মোহাম্মদ আলীর জন্মস্থান বগুড়া। তার পরিবার বাংলার ধনবাড়ির নবাব পরিবারের সাথে সম্পর্কযুক্ত ছিল। তিনি কলকাতা বিশ্ববিদ্যালয়ে লেখাপড়া করেন এবং লেখাপড়া শেষ করে রাজনীতিতে যোগ দেন। ১৯৩৭ তে তিনি সংসদ সদস্য নির্বাচিত হন। তিনি খাজা নাজিমুদ্দিন-এর মন্ত্রী সভায় স্বাস্থ্য মন্ত্রী ছিলেন।
প্রধানমন্ত্রী হিসেবে
১৯৫৩ সালে পাকিস্তানের গভর্নর জেনারেল গোলাম মোহাম্মদ তাকে প্রধানমন্ত্রীর পদ গ্রহণের আমন্ত্রন জানান। প্রধানমন্ত্রী হবার ঠিক আগে তিনি মার্কিন যুক্তরাষ্ট্রে পাকিস্তানের রাষ্ট্রদূত ছিলেন। ক্ষমতা গ্রহণের পর পাকিস্তানের সেনাবাহিনী প্রধান কে প্রতিরক্ষা মন্ত্রীর দায়িত্ব গ্রহণের আমন্ত্রণ জানিয়ে আলোড়ন তৈরি করেন। প্রধানমন্ত্রী হবার পর তিনি সংবিধান প্রণয়ন কে সবচেয়ে গুরুত্বপূর্ণ কাজ হিসেবে চিহ্নিত করেন এবং ছয় মাসের মধ্যে সংবিধান প্রণয়ন সংক্রান্ত একটি সূত্র আইনসভায় পেশ করেন। তার এই সুত্রটি পাকিস্তানের ইতিহাসে "বগুড়া ফর্মুলা" নামে পরিচিত। অক্টোবার ৭, ১৯৫৩ সালে টি আইনসভায় পেশ করা হয়। তের দিন ধরে উপর আলোচনা চলে। নভেম্বার ১৪, ১৯৫৩ সালে সংবিধানের খসড়া তৈরির ব্যাপারে একটি কমিটি গঠিত হয়। খসড়া চূড়ান্ত করার পূর্বেই গুলাম মুহাম্মদ আইনসভা ভেঙ্গে দেন। যদিও এসময় মোহাম্মদ আলি বগুড়া প্রধানমন্ত্রী হিসেবে নতুন আরেকটি মন্ত্রিসভা নিয়ে দায়িত্ব পালন করে যান। ১৯৫৪ সালের ২৬ অক্টোবর তিনি আবার প্রধানমন্ত্রী হিসেবে শপথ নেন। তার এই নতুন সরকার নতুন নির্বাচনের প্রতিশ্রুতি দেয়। ভগ্নস্বাস্থ্যের কারণে ১৯৫৫ সালের আগস্ট মাসে গোলাম মোহাম্মদ পদত্যাগ করেন। সৈয়দ ইস্কান্দার মীর্জা নতুন গভর্নর জেনারেল হন। পরবর্তীতে ১৯৫৫ সালের আগস্ট ৮ তারিখে পাকিস্তানের গভর্নর জেনারেল ইস্কান্দার মির্জা সৈয়দ মোহাম্মদ আলি বগুড়াকে পদত্যাগে বাধ্য করেন। thumbnail|মোহাম্মদ আলী বগুড়া এর বাসভবন ১৯৬২ সালে তিনি আবার পররাষ্ট্র মন্ত্রী হন। ১৯৬৩ সালে সৈয়দ মোহাম্মদ আলী বগুড়া মৃত্যু বরণ করেন। তাকে বাংলাদেশের (তৎকালীন পূর্বপাকিস্তান) এর বগুড়া জেলায় কবর দেওয়া হয়।
সাফল্য
সৈয়দ মোহাম্মদ আলী বগুড়া পাকিস্তানের প্রধানমন্ত্রী হিসেবে কাশ্মীর ইস্যুতে গুরুত্বপূর্ণ ভূমিকা পালন করেন। তিনি নেহরুকে কাশ্মীর সমস্যার সমাধানের মাধ্যমে দুই দেশের বৈরী সম্পর্ক দূরীকরণের আহ্বান জানান।
মাইনুর রেজা চৌধুরী
বিচারপতি মাইনুর রেজা চৌধুরী (২৩ জুন ১৯৩৮ - ২৬ জুন ২০০৪) বাংলাদেশের একজন প্রখ্যাত আইনবিদ এবং ১২-তম প্রধান বিচারপতি।
জন্ম ও বংশ
মাইনুর রেজা চৌধুরীর জন্ম ১৯৩৮ সালের ২৩ জুন তারিখে চাঁপাইনবাবগঞ্জ জেলার শিবগঞ্জ উপজেলার মনাকষা জমিদার বাড়ীতে। তার পিতার নাম মুর্তজা রেজা চৌধুরী; তিনি পূর্ব পাকিস্তানের সাবেক অর্থমন্ত্রী এবং জনহিতৈষি ছিলেন। তাঁর দাদা জেহাদ আহমদ চৌধুরী ছিলেন মনাকষার জমিদার এবং তাঁর পরদাদা ইসমাঈল হোসেন চৌধুরী ছিলেন বিহারের কোটালপুকুর এলাকার জমিদার। তাঁর মা সৈয়দা রোকেয়া আক্তার ছিলেন তরফ থেকে আসা কুমিল্লা নিবাসী সৈয়দ বাড়ীর কন্যা। তাঁর খালা, সৈয়দা সেলিনা আক্তার, ছিলেন পাকিস্তানের সাবেক অস্থায়ী রাষ্ট্রপতি ফজলুল কাদের চৌধুরী স্ত্রী।
শিক্ষাজীবন
মাইনুর রেজা চৌধুরী ১৯৭২ সালে যুক্তরাজ্যের লিংকনস্‌-ইন থেকে বার আ্যট ল' ডিগ্রি লাভ করেন।
কর্মজীবন
মাইনুর রেজা ১৯৭৩ সালে হাইকোর্টে আইনজীবী হিসাবে কাজ শুরু করেন এবং ১৯৯০ সালে হাইকোর্ট বিভাগের বিচারক হিসেবে এবং ২০০০ সালে আপীল বিভাগে নিয়োগ পান।
২০০২ সালের ১৭ জুন তারিখে বিচারপতি মাহমুদুল আমিন চৌধুরীর অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ১২-তম প্রধান বিচারপতি হিসাবে মাইনুর রেজা চৌধুরীকে নিয়োগ প্রদান করেন এবং তিনি ২০০২ সালের ১৮ জুন তারিখে প্রধান বিচারপতি হিসাবে শপথ গ্রহণ করেন ও ২০০৩ সালের ২২ জুন তারিখে ৬৫ বছর পূর্ণ হওয়ায় অবসর গ্রহণ করেন।
ব্যক্তিগত জীবন
ঢাকা বিশ্ববিদ্যালয়ের ইমেরিটাস অধ্যাপক ড. নাজমা চৌধুরী তার স্ত্রী; বুশরা হাসিনা ও লামিয়া চৌধুরী নামে তাদের দুটি কন্যা-সন্তান রয়েছে।
মৃত্যু
সাবেক প্রধান বিচারপতি মাইনুর রেজা ২০০৪ সালের ২৬ জুন তারিখে মৃত্যুবরণ করেন।
ম্যাগি লিন্ডম্যান
ম্যাগি লিন্ডম্যান একজন লস অ্যাঞ্জেলেস শহর ভিত্তিক একজন মার্কিন গায়িকা এবং গীতিকার। সামাজিক গণ-মাধ্যমে খুব তারাতারি ব্যাপকভাবে জনপ্রিয়তা অর্জন করার পর, তিনি তার গান "ক্নোকিং অন ইয়র হার্ট" গানটির জন্য সবার কাছে সুপরিচিত হয়ে উঠেন। ২০১৬ তার সালের আত্বপ্রকাশকারী "প্রিটি গার্ল" নামক এককটি সুইডেনে ৪র্থ, বেলজিয়ামে ৬ষ্ঠ, নরওয়ে আর যুক্তরাজ্যের তালিকায় ৮ম এবং নেদারল্যান্ডের তালিকায় যথাক্রমে ১৬তম স্থানে উঠে আসে।
প্রাথমিক জীবন
লিন্ডম্যান তার গাওয়া গানের করা রেকর্ড সামাজিক গণমাধ্যম ভিত্তিক অ্যাপ, কেক এ পোষ্ট করতে শুরু করেন, এবং তিনি খুব তারাতারি সেখানে আর তার অন্য সামাজিক মাধ্যম এর একাউন্ট গুলোতেও অনেক অনুসরনকারী অর্জন করতে সক্ষম হন। তার ব্যবস্থাপক জেরাল্ড টেনিসন তার পরেবেশিত একটি গানের ভিডিও তার ইন্সটাগ্রামের প্রফাইলে খুজে পাওয়ার সল্প সময়ের মধ্যেই তার সঙ্গীতের কর্ম জীবন শুরু হয়, এরপর তিনি স্থানান্তরিত হয়ে তার সঙ্গীত বজায় রাখার জন্য লস অ্যাঞ্জেলেস শহরে চলে আসেন।
২০১৫–বর্তমান
লিন্ডম্যানের তার আত্বপ্রকাশকারী একক "ক্নোকিং অন ইয়র হার্ট" প্রকাশ করেন ২০১৫ সালের সেপ্টেম্বর মাসে। গানটি আই টিউন্সে প্রকাশ পাওয়ার ২৪ ঘণ্টার মধ্যেই এর অল্টারনেটিভ তালিকায় সেরা ২০ নম্বরে উঠে আসে। তিনি তার দ্বিতীয় একক "ক্যাপল অব কিডস" প্রকাশ করেন ২০১৫ সালের ৩০শে অক্টোবর, ২০১৬ সালের ২৯শে জানুয়ারী তিনি তার তৃতীয় একক "থিংগ্স" প্রকাশ করেন, এটিও প্রাকাশের ১ দিনের মধ্যেই আই টিউন্সের অল্টারনেটিভের তালিকায় সেরা ২৫ নম্বর স্থানটি দখল করে নেয়, যার দ্বারা তার আরেকটি সফলতা অর্জিত হয়। গানটি, সঙ্গীত এবং ভিডিও সেবাদানকারী অ্যাপ স্পোটিফাই তে "বিশ্বব্যাপী সেরা ৫০ ছড়িয়ে পড়া গানের তালিকায়" স্থান পেয়ে যায় এবং কানাডার ছড়িয়েপড়া গানের তালিকায় সেরা ৫ম স্থানে উঠে আসে। ২০১৬ সালের ফেব্রুয়ারিতে তার "খিংগস" এককটির গানের ভিডিও তার ইউটিউব চ্যানেলে মুক্তি পায়। ২০১৭ সালের প্রেক্ষাপটে, তার ইউটিউব চ্যানেলে সমন্বিতভাবে সর্বমোট ২৪ মিলিয়নের বেশি বার দেখা হয়েছে। ২০১৬ সালের ২৯শে সেপ্টেম্বর, তিনি "প্রিটি গার্ল" শিরোনামে তার নতুন একক প্রকাশ করেন, যেটি তার রেকর্ড লেবেল ৩০০ এন্টারটেইনমেন্ট এর হয়ে তার প্রকাশ করা প্রথম একক। গানটি "দ্য নেষ্কট বিগ সাউন্ড চার্টে" সেরা ৪ নম্বরে উঠে আসে, এবং "দ্য স্পোটিফাই ভাইরাল ৫০ চার্টে" ২৪ নম্বরে উঠে আসে। লিন্ডম্যান গানটিতে ব্যাক্ত করেছেন, "সবাইকে বুঝাতে যে, মেয়েদের সুন্দর হওয়ার চেয়েও অনেক কিছু রয়েছে। আমাদের দেয়া বা উপস্থাপন করার অনেক কিছুই আছে। মানুষজনের উচিত শারীরিক দিকটি ছাপিয়ে, বিবেক দিয়ে বিবেচনা করা।" ২০১৭ সালের ৯ই মার্চে, তার একক "প্রিটি গার্ল" এর গানের ভিডিওটি পিপল ম্যাগাজিনের মাধ্যমে প্রদর্শিত হয়। "প্রিটি গার্ল" এককটিই তার প্রথম গান যেটি মার্কিন যুক্তরাষ্ট্রের "পপ রেডিও" তালিকায় স্থান পায়, যেটি তালিকায় সেরা ৫০ নম্বরে উঠে আসে । এটি যুক্তরাজ্যের ইউকে সিংগেলস চার্ট তালিকায় সেরা ৯ নম্বরে উঠে আসে।
প্রভাববিশিষ্ঠ
তিনি উদ্ধৃত করেন, ব্যান্কস, লানা দেল রে, এবং স্পুকি ব্লেক এর মত কয়েকজন গায়ক/গায়িকা দ্বারা তিনি প্রভাবিশিষ্ঠ, তাদের 'এন্টি পপ স্টার' ... অফ-ক্লেটার সঙ্গীত শিল্পী বলেন, এবং যারা মূলধারার ব্যাপারে অসংশ্লিষ্ঠ হয়ে তাদের স্বতন্ত্র কাজ করেন।"
বাঙালি সিং
বাঙালি সিং হলেন একজন ভারতীয় রাজনীতিবিদ, যিনি জনতা দলের রাজনীতির সাথে যুক্ত ছিলেন। তিনি উত্তরপ্রদেশের হাথরাস লোকসভা কেন্দ্রের লোকসভা সদস্য হিসেবে তিনি ১৯৮৯ সাল থেকে ১৯৯১ সাল পর্যন্ত দায়িত্ব পালন করেছিলেন।
নেপালি ভুটিয়া লেপচা
নেবুলা ছিল ভারতের সিকিম রাজ্যের একটি রাজনৈতিক দল। নেবুলার অর্থ নেপালি ভুটিয়া লেপচা, যা রাজ্যের তিনটি বৃহত্তম জাতিগোষ্ঠী।
১৯৯৯ সালে সিকিমের প্রাক্তন উপ-মুখ্যমন্ত্রী পিটি লাকসামকে সিকিম ডেমোক্রেটিক ফ্রন্ট থেকে বহিষ্কার করার সময় নেবুলা প্রতিষ্ঠিত হয়েছিল। নেবুলা ২০০৪ সালে সিকিম ইউনাইটেড ডেমোক্রেটিক অ্যালায়েন্সে (এসইউডিএ) যোগদান করে। Lucksom SUDA-এর অ্যাড-হক কমিটিতে নেবুলার প্রতিনিধিত্ব করেছিল।
২০১৩ সালে, নেবুলা তৃণমূল কংগ্রেসের সাথে একীভূত হয়।
তৃতীয় বিশ্ব নারীজোট
তৃতীয় বিশ্ব নারী জোট বা থার্ড ওয়ার্ল্ড উইমেনস অ্যালায়েন্স (টিডব্লিউডব্লিউএ) হল ১৯৬৮ থেকে ১৯৮০ সাল পর্যন্ত মার্কিন যুক্তরাষ্ট্রে সক্রিয় একটি বিপ্লবী কৃষ্ণাঙ্গ সমাজতান্ত্রিক নারী সংগঠন। এর লক্ষ্য ছিল পুঁজিবাদ, বর্ণবাদ, সাম্রাজ্যবাদ এবং লিঙ্গবাদের অবসান ঘটানো। মহিলাদের নিপীড়নের বিরুদ্ধে একটি মিশ্র পদ্ধতির পক্ষে বক্তব্য রাখা প্রথম গোষ্ঠীগুলির মধ্যে এটি একটি ছিল। টিডব্লিউডব্লিউএ-এর সদস্যরা যুক্তি দিয়েছিলেন যে কৃষ্ণাঙ্গ বর্ণের মহিলারা জাতি, লিঙ্গ এবং শ্রেণী নিপীড়নের "তিনগুণ বিপদের" মুখোমুখি রয়েছে। যদিও সংগঠনটির শিকড় কৃষ্ণাঙ্গ নাগরিক অধিকার আন্দোলনের মধ্যে নিহিত ছিল, কিন্তু এটি শীঘ্রই মার্কিন যুক্তরাষ্ট্রে এবং উন্নয়নশীল দেশগুলিতে অন্যান্য মহিলাদের অন্তর্ভুক্ত করার জন্য তাদের মনোযোগ প্রসারিত করেছিল।
ইতিহাস
তৃতীয় বিশ্ব মহিলা জোট নিউ ইয়র্ক শহরে ব্ল্যাক উইমেন'স লিবারেশন কমিটি (বিডব্লিউএলসি) হিসাবে শুরু হয়েছিল, যা ছাত্র অহিংস সমন্বয় কমিটির (এসএনসিসি) একটি সংগঠনী কমিটি ছিল। ফ্রান্সেস বিল সহ এসএনসিসি-র মধ্যে কৃষ্ণাঙ্গ মহিলারা ১৯৬৮ সালে বিডব্লিউএলসি তৈরি করেছিলেন বর্ণবাদ বিরোধী আন্দোলনের মধ্যে পুরুষ নৈরাজ্যের সমস্যাটির মোকাবিলা করার জন্য। ১৯৭০ সালে তাঁরা গোষ্ঠীটির নাম পরিবর্তন করে রাখেন ব্ল্যাক উইমেনস অ্যালায়েন্স (বিডব্লিউএ), এসএনসিসি থেকে স্বাধীন হয়েও এর সাথে ঘনিষ্ঠ রাজনৈতিক সম্পর্ক বজায় রেখেছিলেন। সেই বছরের পরে, গোষ্ঠীর সাধারণ কাজ এবং পুয়ের্তো রিকান মহিলাদের সাথে চলা সংলাপ বিডব্লিউএ-কে তৃতীয় বিশ্ব মহিলা জোটে রূপান্তরিত করে।
শেরিল পেরি লিগ (তখন শেরিল জনসন), যিনি ভেনসারেমোস ব্রিগেডের সাথে যুক্ত বন্ধুদের মাধ্যমে নিউ ইয়র্ক টিডব্লিউডব্লিউএ অধ্যায়ে নিয়োগ পেয়েছিলেন, তিনি ১৯৭১ সালে উপসাগর অঞ্চলে একটি দ্বিতীয় অধ্যায় প্রতিষ্ঠা করেন। একই বছর, নিউইয়র্ক অধ্যায় টিডব্লিউডব্লিউএ সংবাদপত্র ট্রিপল জিওপার্ডি প্রকাশ করা শুরু করে। এটি ব্যবহার করে পুঁজিবাদী শোষণ, বৈশ্বিক সাম্রাজ্যবাদ, এবং কৃষ্ণাঙ্গ নারীদের নিপীড়নের মধ্যে আদর্শগত সংযোগের উপর জোর দেয়। ট্রিপল জিওপার্ডির প্রথম সংখ্যাটি জোর দিয়েছিল যে "একটি শক্তিশালী স্বাধীন সমাজতান্ত্রিক মহিলা গোষ্ঠী" দ্বারা "বর্ণবাদ এবং সাম্রাজ্যবাদের বিরুদ্ধে লড়াই একই সাথে নারীর মুক্তির সংগ্রামের সাথে চালাতে হবে"।
টিডব্লিউডব্লিউএ অভ্যন্তরীণভাবে সমকামভীতির (হোমোফোবিয়া) সাথে লড়াই করেছিল এবং এর পশ্চিম উপকূলীয় শাখা বেশ কিছু লেসবিয়ান সদস্যকে হারিয়েছে। বিপরীতে, পূর্ব উপকূল শাখা তার সংগ্রামের নীতিগুলির মধ্যে ভিন্নমৌলিকতার বিরুদ্ধে একটি অবস্থান অন্তর্ভুক্ত করেছে। তাঁরা ট্রিপল জিওপার্ডিতে লিখেছেন:
নিউ ইয়র্ক শাখা ১৯৭৭ সালে বন্ধ হয়ে যায়। একই বছরে, উপকূল অঞ্চলীয় শাখা নিজেকে একটি গণ কর্মী সংগঠনে রূপান্তরিত করে এবং বাহ্যিক কাজের জন্য কমিটি গঠন শুরু করে। সেই সময়ের মধ্যে গঠিত কমিটিগুলির মধ্যে রয়েছে বাক্কে সিদ্ধান্ত বাতিল করার জন্য জাতীয় কমিটি, দক্ষিণ আফ্রিকা অর্গানাইজিং কমিটি, জোসিনা মাচেল কমিটি এবং শিশুমৃত্যুর বিরুদ্ধে লড়াইয়ের জোট। ১৯৭৯ সাল নাগাদ টিডব্লিউডব্লিউএ পুনরায় সংগঠিত হয় নারী নিপীড়নের বিরুদ্ধে জোট (এএডব্লিউও) হয়ে। এএডব্লিউও ১৯৮০-১৯৮৯ সাল থেকে বিদ্যমান ছিল, এবং তারপরে আবার উইমেন অফ কালার রিসোর্স সেন্টার হিসাবে নতুন রূপ নিয়েছে।
অবদানসমূহ
টিডব্লিউডব্লিউএ হল ১৯৬০-এর দশকের শেষের দিকে এবং ১৯৭০-এর দশকের প্রথম দিকে নারীবাদী আন্দোলনের অপরিহার্যতাবাদী তত্ত্বগুলির প্রতিক্রিয়া হিসাবে কৃষ্ণাঙ্গ মহিলাদের দ্বারা গঠিত বেশ কয়েকটি সংস্থার মধ্যে একটি। এই সংস্থাগুলি নারীবাদের অন্যান্য তাত্ত্বিক পদ্ধতির মধ্যে চিকানা নারীবাদ, নারীবাদ এবং কালো নারীবাদের পথ প্রশস্ত করেছিল। বন্ধ্যাকরণ অপব্যবহার, শিশুমৃত্যু, কল্যাণ অধিকার এবং কম মজুরির কাজের মতো সমস্যাগুলি মোকাবিলায় টিডব্লিউডব্লিউএ নারীর সক্রিয়তার পরিধি প্রসারিত করেছে। নিজেদের রাজনৈতিক কর্মকাণ্ডের মাধ্যমে, টিডব্লিউডব্লিউএ নারীদের কণ্ঠস্বর, সমস্যা এবং নেতৃত্বের জন্য জাতিগত বিচার সংস্থায় স্থান তৈরি করতে সাহায্য করেছে। যদিও প্রাথমিকভাবে এটি একটি সক্রিয় কর্মী সংগঠন, রাজনৈতিক সংগঠনের সময় টিডব্লিউডব্লিউএ এর সদস্যদের দ্বারা বিকশিত ধারণাগুলি নারীবাদী তত্ত্বে অনেক অবদান রেখেছিল। টিডব্লিউডব্লিউএ এর "দ্বৈত ঝুঁকি" এবং "তিনগুণ বিপদ" এর ধারণা যা পণ্ডিতদের দ্বারা "নিপীড়নের যুগপৎ" ও "উভয়/এবং" হিসাবে বিশদভাবে ব্যাখ্যা করা হয়েছে, নারী আন্দোলনে জাতি, শ্রেণী এবং লিঙ্গের মিশ্র-বিষয়কতার বোঝার উন্নতি করেছে। এটি বর্ণবাদ এবং লিঙ্গবাদের বিরোধিতায় "তৃতীয় বিশ্ব" এবং "কালো/বাদামী" ঐক্য গড়ে তোলার অভিজ্ঞতায় অবদান রাখে। "তৃতীয় বিশ্বের" দিকে টিডব্লিউডব্লিউএ এর অভিমুখীতা লাতিন আমেরিকা, এশিয়া, আফ্রিকা এবং মধ্যপ্রাচ্যের নারীদের সংগ্রাম, অবস্থা এবং অবস্থাকে সামনের দিকে নিয়ে এসেছে। টিডব্লিউডব্লিউএ অন্যান্য দেশের নারী সংগঠনের সাথে সম্পর্ক গড়ে তোলে। এরা নারীবাদের একটি রূপের পথপ্রদর্শক যা বিশ্বব্যাপী নারীদের জীবনে মার্কিন পররাষ্ট্র ও সামরিক নীতির প্রভাবের উপর দৃষ্টি নিবদ্ধ করে, এই ধারণাটি প্রচার করে যে মার্কিন বর্ণের নারীদের "বৈশ্বিক ভ্রাতৃত্ব"-এ ভূমিকা রাখতে হবে।
আর্যদেব
right|250px|আর্যদেব আর্যদেব (সংস্কৃত: आर्यदेव) (তৃতীয় শতাব্দী) ছিলেন বৌদ্ধ পণ্ডিত নাগার্জুনের শিষ্য এবং বহু গুরুত্বপূর্ণ মহাযান মধ্যমক বৌদ্ধ গ্রন্থের রচয়িতা। জেন বৌদ্ধধর্মে তিনি কানদেব এবং শ্রীলঙ্কায় তিনি বোধিসত্ত্বদেব নামে পরিচিত।
সংক্ষিপ্ত জীবনী
আর্যদেব শ্রীলঙ্কার এক রাজপুত্র ছিলেন। অবশ্য তিনি দক্ষিণ ভারতের কোন ব্রাহ্মণ পরিবারে জন্মগ্রহণ করেছিলেন বলেও অনেকে মনে করেন। তিনি অশ্বঘোষ এবং নাগার্জুনের মতো একজন আয়ুর্বেদ চিকিৎসক ছিলেন বলেও মত রয়েছে।
রচনা
আর্যদেবের অধিকাংশ রচনা মূল সংস্কৃত থেকে বিলুপ্ত হলেও তিব্বতী এবং চীনা ভাষায় এগুলির অনুবাদের অস্তিত্ব এখনো রয়ে গেছে। তিনি ষোলটি অধ্যায় সংবলিত চতুশতকশাস্ত্রনামকারিকা নামক একটি গ্রন্থ রচনা করেন। এই গ্রন্থের প্রতিটি অধ্যায়ে পঁচিশটি করে অনুচ্ছেদ বর্তমান। এছাড়াও তিনি চর্যামেলাপাকপ্রদীপ নামক গুরুত্বপূর্ণ বজ্রযান বৌদ্ধ গ্রন্থ রচনা করেন বলে মনে করা হয়। আর্যদেব এবং নাগার্জুনের মধ্যে কে অক্ষরশতক নামক গ্রন্থটির রচয়িতা তা নিয়ে দ্বিমত রয়েছে। ঠিক একই ভাবে, আর্যদেব এবং দিগণাগের মধ্যে কে হস্তবালপ্রকরণ নামক গ্রন্থটির রচয়িতা, সেই নিয়েও দ্বিমত রয়েছে।
শোভনা
শোভনা চন্দ্রকুমার পিল্লাই (জন্ম: ২১ মার্চ ১৯৭০), যিনি শোভনা নামে পরিচিত, হলেন একজন ভারতীয় চলচ্চিত্র অভিনেত্রী ও ভারতনাট্যম নৃত্যশিল্পী। তিনি দুই শতাধিক মালয়ালম, তেলুগু, তামিল, হিন্দি, কন্নড় ও ইংরেজি চলচ্চিত্রে অভিনয় করেছেন। তিনি মণিচিত্রতজু (১৯৯৩) ও মিত্র, মাই ফ্রেন্ড (২০০১) চলচ্চিত্রে অভিনয় করে দুইবার শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। এছাড়া তিনি একবার কেরালা রাজ্য চলচ্চিত্র পুরস্কার, দুইবার ফিল্মফেয়ার পুরস্কার দক্ষিণসহ একাধিক পুরস্কার লাভ করেন।
শিল্পকলায় অনন্য অবদানের জন্য তাকে ভারত সরকার ২০০৬ সালে ভারতের চতুর্থ সর্বোচ্চ বেসামরিক সম্মাননা পদ্মশ্রী পদকে ভূষিত করে, এবং কেরালা রাজ্য সরকার ২০১৪ সালে কলা রত্ন পুরস্কারে ভূষিত করে।
প্রারম্ভিক জীবন
শোভনা ১৯৭০ সালের ২১শে মার্চ কেরালা রাজ্যের তিরুবনন্তপুরমে জন্মগ্রহণ করেন। তার পিতা চন্দ্রকুমার পিল্লাই ও মাতা আনন্দম। অভিনেত্রী সুকুমারী তার ফুফু। ট্রাভানকোর ভগ্নীগণ - ললিতা, পদ্মিনী ও রাগিনী তার পিতার দিক থেকে আত্মীয়। মালয়ালম অভিনয়শিল্পী অম্বিকা সুকুমারণ, বিনিত ও কৃষ্ণ তার আত্মীয়।
শোভনা চেন্নাইয়ের রোজারি মেট্রিক গার্লস স্কুলে পড়াশোনা করেন। তিনি তিন বছর বয়স থেকে ভারতনাট্যম নাচের তালিম নেন এবং ১৪ বছর বয়সে তার প্রথম পেশাদার নৃত্য পরিবেশন করেন।
কর্মজীবন
শোভনার চলচ্চিত্রে অভিষেক ঘটে বলিউডের অমর প্রেম (১৯৭২) চলচ্চিত্রে শিশুশিল্পী হিসেব। প্রাপ্ত বয়স্ক অভিনেত্রী হিসেবে তিনি বলচন্দ্র মেননের মালয়ালম ভাষার এপ্রিল এইটিন দিয়ে চলচ্চিত্রাঙ্গনে আগমন করেন। ছবিটি হিট তকমা লাভ করে। একই বছর তিনি এস. পি. মুথুরামনের এনাক্কুল অরুভান দিয়ে তামিল চলচ্চিত্র শিল্পে প্রবেশ করেন। ছবিটি বক্স অফিসে ব্যর্থ হয় এবং তিনি মালয়ালম চলচ্চিত্রে ফিরে যান। তিনি এসময়ে মালয়ালম ভাষার কানামারাযাথু (১৯৮৪), যাত্রা, ও রঙ্গম (১৯৮৫), এবং ভ্রুথুম (১৯৮৭) চলচ্চিত্রে অভিনয় করেন।
পরবর্তী কালে তিনি কয়েকটি তামিল ভাষার চলচ্চিত্রে কাজ করেন, তন্মধ্যে উল্লেখযোগ্য হল ভাগ্যরাজের বিপরীতে ইধু নাম্মা আলু (১৯৮৮), রজনীকান্তের বিপরীতে শিবা (১৯৮৯), বিজয়কান্তের বিপরীতে পোনমানা সেলভান (১৯৮৯) ও সত্যরাজের বিপরীতে মাল্লু ভেট্টি মাইনর ও বাথিয়ার ভিটু পিল্লাই (১৯৯০) এবং তেলুগু ভাষার অনাথ-আশ্রম।
পূর্ব তুর্কিস্তানের পতাকা
পূর্ব তুর্কিস্তানের পতাকা (شەرقىي تۈركىستان بايرىقى) ছিল প্রথম পূর্ব তুর্কিস্তান প্রজাতন্ত্রের জাতীয় পতাকা। এটি কোকবায়রাক (Kökbayraq) অর্থাৎ, "আকাশি পতাকা" বা "নীল পতাকা" নামেও পরিচিত।
ব্যবহার
বর্তমানে পতাকাটি উইঘুরদের স্বাধীনতা আন্দোলনের প্রতীক হিসেবে ব্যবহৃত হচ্ছে। জিনজিয়াংয়ে চীনের পুনঃশিক্ষা শিবিরে প্রায় এক মিলিয়ন উইঘুরককে হত্যার প্রতিবাদে সৃষ্ট বিক্ষোভে উইগুর আন্দোলনকারীরা এ পতাকাটি ব্যবহার করে।
অর্থ
পতাকায় ব্যবহৃত নতুন চাঁদ ও তারা ইসলামের প্রতীক। আর পটভূমির আকাশি-নীল রঙ আকাশকে নির্দেশ করে।
৩১তম জাতীয় চলচ্চিত্র পুরস্কার (বাংলাদেশ)
বিজয়ীদের তালিকা
বিজয়ীরা হলেন:
কালি ও কলম তরুণ কবি ও লেখক পুরস্কার
কালি ও কলম তরুণ কবি ও লেখক পুরস্কার বাংলাদেশের তরুনদের জন্য একটি পুরস্কার যা শিল্প ও সাহিত্যবিষয়ক পত্রিকা কালি ও কলম-এর পক্ষ থেকে প্রদান করা হয়। ২০০৮ সাল থেকে এই পুরস্কারটি প্রদান করা হচ্ছে।
ইতিহাস
বাংলাদেশের তরুণ কবি ও লেখকদের সৃজনশীল কর্মকে উৎসাহদানের উদ্দেশ্যে শিল্প ও সাহিত্যবিষয়ক পত্রিকা কালি ও কলম কবিতা এবং সৃজনশীল-মননশীল সাহিত্য এই দুটি বিভাগে তরুণ কবি ও লেখক পুরস্কার প্রবর্তন করে ২০০৮ সালে। বাংলাদেশের সাহিত্যের উন্নয়ন ও বিকাশে তরুণদের সাহিত্য-সাধনার বিশেষ গুরুত্বের কথা চিন্তা করে পুরস্কারটি নিয়মিত ভাবে দেওয়া হয়।
২০২০
২০২১
মেলভিন কার্টার (অপরাধী)
মেলভিন কার্টার, কলেজ টেরেসের ধর্ষক নামে পরিচিত, একজন মার্কিন ধারাবাহিক ধর্ষক যিনি ১৯৭১ থেকে ১৯৮০ সালের মধ্যে অন্তত ১০০ নারীকে ধর্ষণের কথা স্বীকার করেন।
মাস্ক অ্যাসোসিয়েটস
মাস্ক অ্যাসোসিয়েটস হল বাংলাদেশে নিবন্ধিত একটি সামাজিক ব্যবসা কোম্পানি। কোম্পানিটি কাঁচা পাট ও পাটজাত পণ্য উৎপাদন ও রপ্তানির সাথে জড়িত। ১৯৮২ সালে বাংলাদেশের বাণিজ্য ও শিল্প মন্ত্রণালয় কর্তৃক ঘোষিত বাণিজ্যিকভাবে গুরুত্বপূর্ণ ব্যক্তি (সিআইপি) এস.বি. কাদের কোম্পানিটি প্রতিষ্ঠা করেন। মাস্ক অ্যাসোসিয়েটস লন্ডন, যুক্তরাজ্যের আরইবি উইলকক্সের প্রতিনিধিত্ব করে যাত্রা শুরু করে। কোম্পানিটি বর্তমানে বিশ্বব্যাপী কাঁচা পাট ও পাটের সুতা, হেসিয়ান /স্যাকিং কাপড়/ব্যাগ এবং ক্যাডি রপ্তানি করে।
একটি সামাজিক ব্যবসা এমন একটি যা একটি অ-লোকসান এবং নন-ডিভিডেন্ড কোম্পানি হিসাবে একটি সামাজিক সমস্যা সমাধানের জন্য তৈরি এবং ডিজাইন করা হয়। একটি কোম্পানীর দর্শনের সাথে সবুজ সমস্যাগুলিকে মোকাবেলা করার এবং একটি পণ্যের মাধ্যমে সবুজ ব্যবসার প্রচারের উপর দৃষ্টি নিবদ্ধ করে যা পরিবেশগতভাবে ভাল, মাস্ক অ্যাসোসিয়েটস এই সংজ্ঞার মধ্যে পড়ে৷
১৯৯৩ সালে এসবি কাদেরের ছেলে পরিচালক সৈয়দ মুস্তাক কাদের কোম্পানির নেতৃত্ব গ্রহণ করেন এবং বর্তমানে ব্যবস্থাপনা পরিচালকের ভূমিকায় কাজ করছেন। ২০১০ সালে ডিপ ওয়াটার হরাইজনে তেল ছড়িয়ে পড়ার সময় পাট ব্যবহার করে তেলের ছিটকে পরিষ্কার করার জন্য একটি সিস্টেমের উন্নয়ন ছিল কোম্পানির মূল অর্জনগুলির মধ্যে একটি, একটি সমাধান যা ইউনাইটেড স্টেটস এনভায়রনমেন্টাল প্রোটেকশন এজেন্সি (ইপিএ) দ্বারা স্বীকৃত হয়েছিল।
মাস্ক অ্যাসোসিয়েটস হল ISO 9001:2015 (গুণমান) এবং ISO 14001:2015 (এনভায়রনমেন্ট) ২০১৩ এবং ২০১৫ সাল থেকে প্রমিতকরণের জন্য একটি আইএসও সার্টিফাইড কোম্পানি। ২০০৮ সালে কোম্পানিটি আলফা রেটিং লিমিটেড থেকে একটি ঋণ পরিশোধে ঝুঁকির মূল্যায়ন পেয়েছে। সম্প্রতি এই রেটিং A+ এ আপগ্রেড করা হয়েছে।
পূর্ব তিমুর-মার্কিন যুক্তরাষ্ট্র সম্পর্ক
পূর্ব তিমুর-মার্কিন যুক্তরাষ্ট্র সম্পর্ক বা তিমুর লেস্তে-মার্কিন যুক্তরাষ্ট্র সম্পর্ক, পূর্ব তিমুর এবং মার্কিন যুক্তরাষ্ট্র এর মাঝে বিদ্যমান দ্বিপাক্ষিক সম্পর্ককে নির্দেশ করে। পূর্ব তিমুরের রাজধানী দিলিতে মার্কিন যুক্তরাষ্ট্রের একটি স্থায়ী দূতাবাস রয়েছে। অপরদিকে মার্কিন যুক্তরাষ্ট্রের রাজধানী ওয়াশিংটন, ডি.সি শহরে, পূর্ব তিমুরের একটি স্থায়ী দূতাবাস রয়েছে।
ইতিহাস
মার্কিন যুক্তরাষ্ট্রের ওয়াশিংটন, ডি.সি তে পূর্ব তিমুরের একটি দূতাবাস থাকার পাশাপাশি, নিউইয়র্ক শহরে অবস্থিত জাতিসংঘের কার্যালয়ে দেশটির একটি স্থায়ী মিশন রয়েছে।
যুক্তরাষ্ট্র, পূর্ব তিমুরকে বিভিন্নভাবে সহায়তা প্রদান করে থাকে। মার্কিন যুক্তরাষ্ট্রই বর্তমানে পূর্ব তিমুরের সবচেয়ে বড় উন্নয়ন সহযোগী। ২০০৭ সালে, উন্নয়ন সহায়তা কার্যক্রমের জন্য দেশটি পূর্ব তিমুরকে ২০.৬ মিলিয়ন (২.০৬ কোটি) মার্কিন ডলার প্রদান করে। এছাড়াও এশীয় উন্নয়ন ব্যাংক এবং বিশ্বব্যাংক এর মাধ্যমেও যুক্তরাষ্ট্র পূর্ব তিমুরকে সহায়তা প্রদান করে। ২০০২ সালে যুক্তরাষ্ট্রের রাষ্ট্রায়ত্ত সংস্থা পিস কর্পস, পূর্ব তিমুরে তাদের কার্যক্রম চালু করে। সংস্থাটি পূর্ব তিমুরে শান্তি প্রতিষ্ঠা, স্থিতিশীলতা বৃদ্ধির লক্ষ্যে কাজ করা শুরু করে। কিন্তু রাজনৈতিক অস্থিরতা এবং অস্থিতিশীলতার জন্য, ২০০৬ সালে সংস্থাটি পূর্ব তিমুরে তাদের কার্যক্রম বন্ধ ঘোষণা করে।
বর্তমানে, পূর্ব তিমুরে নিযুক্ত মার্কিন যুক্তরাষ্ট্রের রাষ্ট্রদূত হলেন ক্যারেন ক্লার্ক স্ট্যান্টন। পূর্ব তিমুরে অবস্থিত মার্কিন দাতব্য সংস্থা ইউএসএইড এর মিশন এর মিশন পরিচালক হলেন মার্ক অ্যান্থনি হোয়াইট। এছাড়াও মার্কিন যুক্তরাষ্ট্র দূতাবাসের রাজনৈতিক, অর্থনৈতিক এবং বাণিজ্যিক সম্পর্ক বিষয়ক কর্মকর্তা হলেন রবার্তো কুইরোজ। পূর্ব তিমুরে, মার্কিন যুক্তরাষ্ট্রের প্রতিরক্ষা বিভাগের প্রতিনিধি হলেন মেজর রন সার্জেন্ট।
সহায়তা
১৯৯৯ সালে ইউএসএইড পূর্ব তিমুরে তাদের কার্যক্রম শুরু করে। সংস্থাটি পূর্ব তিমুরে রাজনৈতিক প্রক্রিয়ার উন্নয়ন এবং কার্যকরী গণতান্ত্রিক নির্বাচন আয়োজনের উদ্দেশ্যে কাজ করে যাচ্ছে। ২০০১ সাল থেকে ২০০৮ সালের মধ্যে সংস্থাটি পূর্ব তিমুরের জন্য, ইন্টারন্যাশনাল ফাউন্ডেশন ফর ইলেক্টোরাল সিস্টেমকে (আইএফইএস) ২,২১৫,৯৯৭ মার্কিন ডলার, ইন্টারন্যাশনাল রিপাবলিকান ইন্সটিটিউটকে (আইআরআই) ৩,৬১৯,১৩৪ মার্কিন ডলার এবং ন্যাশনাল ডেমোক্র্যাটিক ইন্সটিটিউটকে (এনডিআই) ৩,৭২৮,৪৯০ মার্কিন ডলার প্রদান করে। এই অর্থ সহায়তার মাধ্যমে আইএফইএস পূর্ব তিমুরে নির্বাচনের কাঠামো এবং প্রক্রিয়ার উন্নয়ন করতে সক্ষম হয়। আবার আইআরআই, পূর্ব তিমুরের রাজনৈতিক দলগুলোর উন্নয়ন করার সুযোগ পায় এবং এনডিআই, পূর্ব তিমুরের বিভিন্ন রাষ্ট্রীয় কর্মকাণ্ডে জনগণের সম্পৃক্ততা নিশ্চিতে কাজ করে। এর পাশাপাশি সংস্থাটি কার্যকর স্থানীয় সরকার ব্যবস্থা গড়ে তোলার জন্যও কাজ করে।
জর্ডানের রাজনীতি
জর্দানের রাজনীতিতে সংসদীয় রাজতান্ত্রিক কাঠামো বিদ্যমান। জর্দানে বহুদলীয় ব্যবস্থা প্রচলিত এবং প্রধানমন্ত্রী সরকারপ্রধান হিসেবে বিবেচিত। ১৯৫২ সালের ৮ই জানুয়ারিতে ঘোষিত সংবিধান অনুযায়ী জর্দানে সাংবিধানিক রাজতন্ত্র স্বীকৃত। রাজা সরকারকে নিয়োগ দেন এবং এ সরকারের মাধ্যমে ক্ষমতার প্রয়োগ ঘটান। জর্দানের সরকার সংসদের কাছে দায়ী।
১৯৯৯ সালে পিতার মৃত্যুর পর থেকে রাজা আবদুল্লাহ সার্বভৌম ক্ষমতার অধিকারী হয়ে যান। ২০১৮ সালের ৪ঠা জুন থেকে ওমর রাজ্জাজ জর্দানের প্রধানমন্ত্রীর দায়িত্ব পালন করছেন।
নির্বাহী বিভাগ
জর্দানের সংবিধান অনুযায়ী নির্বাহী ক্ষমতা রাজা ও তার মন্ত্রিসভার হাতে ন্যস্ত। রাজা সকল ধরনের আইন প্রণয়ন, বাস্তবায়ন এবং বাতিল করে থাকেন। রাজা সংসদ স্থগিত বা ভেঙ্গে দিতে পারেন। তিনি অধিবেশনের সময় বাড়াতে বা কমাতে পারেন। রাজা কর্তৃক জারিকৃত যেকোনো ভেটো সংসদের উভয় পরিষদের দুই-তৃতীয়াংশ সদস্যদের ভোটে রাজার বিবেচনায় বাতিল করা যেতে পারে। সম্প্রতি ২০০৯ সালের নভেম্বরে এ নিয়ম চালু হয়। রাজা বিচারকদের নিয়োগ দেন এবং ফরমান জারির মাধ্যমে তাদের বরখাস্তও করতে পারেন। তিনি সংসদের উভয় পরিষদে পাস করা সংবিধানের সংশোধনী অনুমোদন করেন। তার উপর সশস্ত্র বাহিনীর সর্বাধিনায়কত্ব ন্যস্ত এবং তিনি যুদ্ধ ঘোষণা করতে পারেন। মন্ত্রিসভার সিদ্ধান্তসমূহ, আদালতের রায় এবং জাতীয় মুদ্রা তার নামে প্রকাশিত হয়। প্রধানমন্ত্রীর নেতৃত্বে পরিচালিত মন্ত্রিসভা আগে রাজা কর্তৃক নিয়োগ দেওয়া হত। তবে ২০১১ সালের জর্দানি আন্দোলনের পর রাজা আবদুল্লাহ মন্ত্রিসভা নির্বাচন অনুষ্ঠানে সম্মত হন। মন্ত্রিসভা সাধারণ কর্মপন্থার জন্য নিম্নসভার (চেম্বার অব ডেপুটিস) নিকট দায়ী থাকে। নিম্নসভার দুই-তৃতীয়াংশ সদস্যদের অনাস্থা প্রস্তাবে মন্ত্রিসভা পদত্যাগে বাধ্য হতে পারে।
আইন বিভাগ
জর্দানের আইন সংক্রান্ত ক্ষমতা দ্বিকক্ষবিশিষ্ট জাতীয় পরিষদের হাতে ন্যস্ত থাকে। জাতীয় পরিষদের (মজলিশ আল-উম্মা) দুইটি কক্ষ রয়েছে। নিম্নসভায় (মজলিশ আল-নওয়াব) ১৩০ জন সদস্য রয়েছে, যারা চার বছরের মেয়াদে একক আসনে নির্বাচিত হন। ১৫টি আসন বিশেষ ইলেক্টোরাল কলেজ দ্বারা নারীদের জন্য সংরক্ষিত। এছাড়াও নয়টি আসন খ্রিষ্টানদের জন্য এবং তিনটি আসন চেচেনদের জন্য সংরক্ষিত। নিম্নসভা জনগণ কর্তৃক নির্বাচিত হলেও এর আইন সংক্রান্ত ক্ষমতা কেবল আইন সমর্থন, প্রত্যাখ্যান ও সংশোধনের মধ্যেই সীমাবদ্ধ। নতুন আইন প্রবর্তনে নিম্নসভার ক্ষমতা নেই। সিনেট আইনসভায় (মজলিশ আল-আয়ান) ৬৫ জন সদস্য রয়েছে যারা রাজা কর্তৃক চার বছরের মেয়াদে নির্বাচিত হন। সিনেট আইনসভা নিম্নসভা বা চেম্বার অব ডেপুটিসের নিকট দায়ী থাকে এবং নিম্নসভার অনাস্থা প্রস্তাবের মাধ্যমে সিনেট অপসারিত হতে পারে।
প্রত্যেক সংসদীয় নির্বাচনে জর্দানের আইনসভার রাজনৈতিক দল বা গোষ্ঠীর পরিবর্তন হয়। সাধারণত একটি গণতান্ত্রিক মার্কসবাদী/সমাজতান্ত্রিক দল, একটি মূলধারার উদারপন্থী দল, একটি মধ্যপন্থী-বাস্তববাদী দল, একটি মূলধারার রক্ষণশীল দল ও একটি কট্টর রক্ষণশীল দল (যেমন ইসলামিক অ্যাকশন ফ্রন্ট) আইনসভায় নিযুক্ত হয়।
জর্দানি চেম্বার অব ডেপুটিস সদস্যদের মধ্যে বিবাদ ও ঝগড়ার জন্য বিশেষভাবে পরিচিত। এমনকি চেম্বার অব ডেপুটিসে শারীরিক আক্রমণ ও অস্ত্র ব্যবহারেরও ঘটনা ঘটেছে। ২০১৩ সালের সেপ্টেম্বরে জনপ্রতিনিধি তালাল আল-শরিফ সংসদ প্রাঙ্গনে তার এক সহকর্মীকে আস্সাউলট রাইফেল দিয়ে গুলি করতে উদ্যত হয়েছিলেন।
বিচার বিভাগ
বিচার বিভাগ সরকার অন্য দুইটি বিভাগ থেকে স্বতন্ত্র ও সম্পূর্ণরূপে স্বাধীন। সংবিধান অনুযায়ী তিন ধরনের আদালত রয়েছে- জন আদালত (নিয়মিত আদালত), ধর্মীয় আদালত এবং বিশেষ আদালত। নিয়মিত আদালতে দেওয়ানি ও ফৌজদারি উভয় ধরনের মামলার নিষ্পত্তি করা হয়। নিয়মিত আদালতে প্রাথমিকভাবে মীমাংসাকারী আদালত, আপিল আদালত ও রদকরণ আদালত- এই তিন ধরনের মাত্রা রয়েছে। রদকরণ আদালত জর্দানের সর্বোচ্চ বিচার বিষয়ক কর্তৃপক্ষ। জর্দানে দুই ধরনের ধর্মীয় আদালত রয়েছে। শরিয়া আদালত ইসলামিক আইন ও নাগরিকব্যবস্থার বিধানসমূহ প্রয়োগ করে। অন্যান্য ধর্মীয়গোষ্ঠীর ট্রাইব্যুনাল জর্দানে সরকারিভাবে স্বীকৃত।
রাজনৈতিক পরিস্থিতি
রাজা হুসেইন ১৯৫৩ থেকে ১৯৯৯ সাল পর্যন্ত জর্দান শাসন করেন। তিনি শাসন করার সময় বেশ কিছু বাধার সম্মুখীন হয়েও সেগুলোকে মোকাবিলা করেন। তিনি সশস্ত্র বাহিনীর আনুগত্য ও আস্থা অর্জন করেন। জর্দানি ও জর্দানের ফিলিস্তিনি জনগোষ্ঠীর নিকট একতা ও স্থিতিশীলতার প্রতীক হিসেবে তিনি গ্রহণযোগ্য হয়ে উঠেন। রাজা হুসেইন ১৯৮৯ সালে সামরিক আইন বন্ধ ঘোষণা করেন। পশ্চিম তীর ইসরাইলের নিকট হারানোর পর দেশের স্থিতিশীলতা রক্ষার্থে সব রাজনৈতিক দলের উপর নিষেধাজ্ঞা প্রদান করা হয়। রাজা হুসেইন রাজনৈতিক দলের উপরের এ নিষেধাজ্ঞা তুলে দেন। ১৯৮৯ ও ১৯৯৩ সালে জর্দান সুষ্ঠু, নিরপেক্ষ সংসদীয় নির্বাচন অনুষ্ঠান করে। সাংবিধানিক আইনে বিতর্কিত পরিবর্তন আনার জন্য ইসলামবাদী দলগুলো ১৯৯৭, ২০১১ ও ২০১৩ সালের নির্বাচন প্রত্যাখ্যান করে।
বিকেন্দ্রীকরণ
রাজা দ্বিতীয় আবদুল্লাহ এবং জর্দানি সরকার পরীক্ষামূলক পরিকল্পনা হিসেবে মাদাবা গভর্নোরেটের মাধ্যমে বিকেন্দ্রীকরণের প্রক্রিয়া শুরু করে। প্রাদেশিকভাবে দেশটিকে তিনটি প্রদেশে ভাগ করা হয়ঃ উত্তর, মধ্য ও দক্ষিণ। বৃহত্তর আম্মান শহর এ পরিকল্পনার আওতায় না থাকলেও এখানেও একই ধরনের বিকেন্দ্রীকরণ প্রক্রিয়া শুরু হবে। প্রত্যেক প্রদেশের একটি নির্বাচিত কাউন্সিল থাকবে যা অত্র এলাকার রাজনৈতিক, সামাজিক, বৈধ ও অর্থনৈতিক বিষয় পরিচালনা করবে। এই বিকেন্দ্রীকরণ প্রক্রিয়া জর্দানের গণতন্ত্রীকরণ কার্যক্রমের অংশ।
দুর্নীতি
বিশ্বের ১৮০টি জাতির মধ্যে দুর্নীতি সূচকে জর্দানের অবস্থান ৪৭তম। জর্দানের সংবিধান অনুযায়ী কোনো সাংসদ সরকারের সাথে কোনো আর্থিক বা ব্যবসায়িক সম্পর্কে জড়াতে পারবে না এবং রাজবংশীয় পরিবারের কোনো সদস্য সরকারে থাকতে পারবে না জর্দানে অনেক উন্নতির পরেও দুর্নীতি একটি বড় সমস্যা। দুর্নীতি বিরোধী কমিশন দুর্নীতি বিষয়ক মামলাগুলো পরীক্ষা করেন এবং আইনগত ব্যবস্থার জন্য বিচার বিভাগে প্রেরণ করেন। জর্দানের দুর্নীতি স্বজনপ্রীতি, পক্ষপাতিত্ব ও ঘুষব্যবস্থার মধ্যে বিস্তৃত।
প্রশাসনিক বিভাগ
প্রশাসনিকভাবে, জর্দানের বারটি গভর্নরেট (মুহাফাজাত, একবচন-মুহাফাজাহ) মধ্যে বিভক্ত, প্রতিটি নেতৃত্বে রাজা দ্বারা নিযুক্ত গভর্নর।
সিক
সিক (السيق, প্রতিবর্ণ আল-সিক্ব, প্রতিলিপিকরণ আস-সিক্ব, আক্ষরিক অর্থ 'খাদ') হল দক্ষিণ জর্ডানে অবস্থিত প্রাচীন নাবাতীয় শহর পেত্রার প্রধান প্রবেশ মুখ। সিকিত নামেও পরিচিত এই খাদটি আবছা, সরু ঘাট (কিছু জায়গায় প্রশস্ততার দিক দিয়ে 3 m এর বেশি নয়) এবং এই পথ আনুমানিক 1.2 km ভেতর পর্যন্ত গিয়ে পেত্রার সবচেয়ে বিস্তৃত ধ্বংসাবশেষ আল খাজনেহতে গিয়ে থামে। সিকের বাইরের দিকে যাওয়ার সময় একটি প্রশস্ত উপত্যকা পড়ে যা বাব আস-সিক (সিকের প্রবেশদ্বার) নামে পরিচিত।
বর্ণনা
যুক্তরাষ্ট্রের দক্ষিণ-পশ্চিমের জল দ্বারা আকৃতিপ্রাপ্ত আন্টেলোপে গিরিখাতের বিপরীতে সিক একটি প্রাকৃতিক ভূতাত্ত্বিক ফল্ট যা টেকটোনিক শক্তি দ্বারা দুই ভাগে বিভক্ত হয়ে গেছে, একমাত্র এর পরে এটি জল দ্বারা স্পর্শে আকৃতি বদলেছে। সিককে ঘেরা যে দেয়ালগুলো মাঝখানে দাঁড়িয়ে আছে সেগুলো উচ্চতায় 91 –।
সিকের প্রবেশপথে একটি বড় বাঁধ রয়েছে যা ১৯৬৩ ও আবার ১৯৯১ সালে পুনর্নির্মাণ করা হয়, এর নকশার মুখ সিকে রাখা হয় যাতে এটি পানি ওয়াদি মুসায় নিতে পারে। এই বাঁধটি মূলত খ্রিস্টপূর্ব প্রথম শতাব্দীতে নাবাতীয়দের তৈরি বাঁধের পুনর্নির্মাণ যা দিয়ে তারা ওয়াদি মুসা শতক ধরে নিয়ন্ত্রণ করত। এর প্রবেশপথে একটি মনোরম খিলান রয়েছে যার মধ্যে টিকে আছে খিলানের মাত্র দুটি প্রস্তর এবং কিছু কাটা পাথর। ১৮৯৬ সালের ভূমিকম্পে খিলনটি ধ্বসে পড়ে, কিন্তু এর গঠন সম্পর্কে ম্যাথু বোলবি ও ডেভিড রবার্টসদের লিথোগ্রাফ থেকে জানা যায়।
বড় বড় কাফেলাগুলো পেত্রায় প্রবেশ করতে সিক ব্যবহার করত। গিরিখাতের দুটি দেওয়ালেই বেটিলাস যুক্ত খোদাইকৃত চিত্র দেখা যায় যা নির্দেশ করে এই সিক নাবাতীয়দের কাছে পবিত্র ছিলো। ১৯৯৮ সালে এই গিরিখাতের পথের ছয় ফুট নিচে খনন করে কিছু মূর্তি পাওয়া যায়। মূর্তির বাইরের অংশ ব্যাপকভাবে ক্ষয়প্রাপ্ত হলেও এই মূর্তিগুলো থেকে দুজন বণিক এই দুটি উটকে চিহ্নিত করা গেছে। সেগুলোর আকৃতি জীবিতদের সাধারণ আকৃতির প্রায় দ্বিগুন।
সিকে কিছু ভূগর্ভস্থ চেম্বার রয়েছে যেগুলো ব্যবহারের উদ্দেশ্য এখনো স্পষ্ট করা যায়নি। এটা হতে পারে যে এগুলো কবর যেগুলো খালি পড়ে আছে, এবং প্রত্নতাত্ত্বিকদের জন্য বিশ্বাস করা কঠিন যে এগুলো বাসস্থান ছিল। সংখ্যাগরিষ্ঠ মত হচ্ছে যে এগুলো পেত্রার প্রধান প্রবেশদ্বার রক্ষাকারীদের দূর্গ ছিল।
ত্রিমাত্রিক নথিভুক্তকরণ
ইউনেস্কো সিক স্থিতিশীলতা প্রকল্পের অধীনে জামানি প্রজেক্ট ২০১১-২০১৪ সালে স্থানিকভাবে সিক ও পেত্রা প্রত্নতাত্ত্বিক পার্কের অধিকাংশ স্থান নথিভুক্ত করেছে।      অলাভজনক সংস্থাটি ত্রিমাত্রিক বাস্তব সাংস্কৃতিক ঐতিহ্যের ডিজিটাল নথিভুক্তকরণে দক্ষ, এবং আফ্রিকা ও তার বাইরে ঐতিহ্য সম্পর্কে সচেতনতা ও জ্ঞান বাড়াতে চায়। জামানির উৎপন্ন তথ্য গবেষণা, পুনরুদ্ধার, সংরক্ষণ এবং ভবিষ্যত প্রজন্মের জন্য একটি তথ্যভাণ্ডার হিসাবে ব্যবহার করা হচ্ছে।
লাতিন বর্ণমালা
মধ্যযুগ চলাকালে লাতিন বর্ণমালা (কিংবা এর পরিবর্তিত কিছু রুপ) রোমান ভাষা লেখার কাজে ব্যবহৃত হতো, যা লাতিন ভাষার সরাসরি উত্তরসুরি, এছাড়াও কেল্টিক, জার্মানিক, বাল্টিক, ও কিছু স্লাভিক ভাষা'র ও উত্তরসুরি। প্রথম ইউরোপীয় উপনিবেশ ও খ্রিস্টধর্ম প্রচার লাতিন বর্ণমালা ইউরোপ পেরিয়ে যায়, যাকে পরে অ্যামেরিকান, অস্ট্রেলিয়ান ও আফ্রিকান রা তাদের স্থানীয় ভাষা লেখার কাজেও ব্যবহার শুরু করে। সম্প্রতি ভাষাবিদগণ অ-ইউরোপীয় ভাষা লেখার আদর্শ রুপ তৈরির কাজে লাতিন বর্ণ বা আন্তর্জাতিক ধ্বনিমূলক বর্ণমালা ব্যবহার করছেন।
লাতিন বর্ণমালা বলতে লাতিন বা লাতিন ভিত্তিক ভাষা লেখার কাজে ব্যবহৃত বর্ণমালা উভয়কেই বোঝাতে পারে। যে বর্ণসমূহ লাতিন হতে উদ্ভূত অনেক ভাষার বর্ণমালাতেই রয়েছে, যেমন ইংরেজি বর্ণমালা। এরকম অনেক বর্ণমালা রয়েছে যার কয়েকটি কিছু লাতিন বর্ণ বাদ দিয়ে গঠিত (যেমনঃ রোটোকাস বর্ণমালা), আর কিছু লাতিন বর্ণমালার সাথে নিজস্ব কিছু বর্ণ যোগ করেছে (যেমনঃ ড্যানিশ বর্ণমালা ও নরওয়েজিয়ান বর্ণমালা)। বর্ণের আকার বহু শতাব্দী ধরে পরিবর্তিত হয়েছে, যার সূচনা মধ্যযুগ থেকে হয়েছিল, যখন ক্লাসিক বর্ণমালার অস্তিত্ব ছিল না।
উৎপত্তি
ধারণা করা হয় রোমানরা খ্রিস্টপূর্ব ৭ম শতকে কুমেদের থেকে (দক্ষিণ ইতালি'র একটি গ্রীক উপনিবেশ) কুমে বর্ণমালা আত্মস্থ করে, যা কিনা গ্রীক বর্ণমালা'র একটি ধরন। (গাইয়াস জুলিয়াস হাইজিনাস ফ্যাব ২৭৭ এ উল্লেখ করেন, কিংবদন্তি আছে কারমেন্তা, অন্ধকার যুগের জ্যোতিষী, যিনি গ্রীক বর্ণমালার ১৫টি বর্ণ পরিবর্তন করে লাতিন বর্ণমালা তৈরি করেন। যা তার ছেলে এভান্ডার ট্রয়ের যুদ্ধ'র ৬০ বছর আগে লাতিনামে প্রচলন করেন, কিন্তু এ গল্পের কোন ঐতিহাসিক প্রমাণ নেই)। প্রাচীন গ্রীক বর্ণমালা ফোয়েনিসিয়ান আবজাদ এর উপর ভিত্তি করে গড়ে উঠেছে। কুমে ভাষা থেকে এট্রুসকান বর্ণমালা'র উৎপত্তি হয়, আর রোমানরা এট্রুসকান বর্ণমালার ২৭টির মধ্যে ২১টি নিয়ে তাদের বর্ণমালা গঠন করে।
ক্লাসিক লাতিন বর্ণমালা
Y বর্ণটি শুরুতে "hy" উচ্চারিত হতো, এর আপসাইলন নামটি তখনো প্রচলিত হয়নি। পরবর্তীতে একে "i গ্রীসা" (গ্রীক i) নাম দেয়া হয়, কারণ লাতিনদের কাছে  ও  এর পার্থক্য বের করা কষ্টসাধ্য ছিল। Zকে এর গ্রীক নাম, জেটা নামেই ডাকা হতো। এটা লাতিন ভাষাভাষী সবাই গ্রহণ করেছিল। লাতিন উচ্চারণের জন্য বিভিন্ন বর্ণের তালিকা জানুনঃ লাতিন বানান ও উচ্চারণ; ইংরেজিতে বর্ণগুলোর নাম জানতে দেখুন ইংরেজি বর্ণমালা।
ডায়াক্রিটিক খুব একটা প্রচলিত ছিল না, কিন্তু মাঝে মাঝে এর দরকার হতো, কিন্তু স্বরবর্ণের উপরে চিহ্ন দিয়ে দীর্ঘবর্ণ হিসেবে প্রকাশ করা হতো, যাদেরকে আগে দু'বার করে লেখা হতো। কিন্তু, কোন চিহ্ন ব্যবহার না করে i বর্ণটিকে দীর্ঘ আকারে লেখা হতঃ । উদাহরণস্বরূপ, এখন যাকে Lūciī a fīliī লেখা হয়, পূর্বে তাকে লেখা হতো।
পুরনো রোমান হাতের লেখা, যাকে বড় হাতের লেখাও বলা হয়, তা দৈনন্দিন পত্র, বাচ্চাদের পড়ালেখা এমনকি রোমান সম্রাটদের আদেশ লেখার কাজেও ব্যবহৃত হতো। রোমান স্কয়ার ক্যাপিটাল ছিল লেখার আরেকটি আনুষ্ঠানিক পদ্ধতি, কিন্তু হাতের লেখা পদ্ধতি দ্রুত, অনানুষ্ঠানিক পত্র বা লেখা ইত্তাদি কাজে ব্যবহৃত হতো। এটা খ্রিস্টপূর্ব প্রথম শতাব্দী থেকে তৃতীয় শতাব্দী পর্যন্ত ব্যবহৃত হয়েছে, তবে এর আগেও এর অস্তিত্ব ছিল বলে ধারণা করা হয়। এটা পরবর্তীতে আন্‌সিয়াল লিপিতে প্রবর্তিত হয়, যা খ্রিস্টপূর্ব ৩য় থেকে ৮ম শতাব্দীতে গ্রীক ও লাতিন লেখকগণ ব্যবহার করতেন।
নব্য রোমান হাতের লেখা যাকে ছোট হাতের লেখা বলা হয়, তা ৩য় থেকে ৭ম শতাব্দী পর্যন্ত ব্যবহৃত হয়েছে। আর সে বর্ণগুলো এখনকার আধুনিক মানুষের কাছেও পরিচিত মনে হবে।; a, b, d, ও e বর্ণগুলো আরও পরিচিত রুপ ধারণ করেছে, এবং এদের আনুপাতিক আকার নির্দিষ্ট হয়েছে। এই লিপি পরবর্তীতে মধ্যযুগীয় মেরোভিঙ্গিয়ান লিপি ও ক্যারোলিঙ্গিয়ান লিপিতে রুপ নিয়েছে।
মধ্যযুগ ও এর পরবর্তী ক্রমবিকাশ
মধ্যযুগের আগ পর্যন্ত W লাতিন বর্ণমালার অন্তর্গত ছিল না, যা পরবর্তীতে জার্মানিয় ভাষা প্রকাশের জন্য যোগ করা হয়, আর রেনেসাঁ'র পরে I ওU কে স্বরবর্ণ, এবং J ওV কে ব্যঞ্জনবর্ণ হিসেবে গণ্য করা হয়। এর পূর্বে এদেরকে অ্যালোগ্রাফি হিসেবে ব্যবহার করা হতো।
রাজনৈতিক ক্ষমতাবলে, মধ্যযুগে নানাভাবে লেখার ধরন বদলেছে, এমনকি ছাপাখানা আবিষ্কারের পরেও। ক্লাসিক্যাল রুপ থেকে সর্বপ্রথম আন্‌সিয়াল লিপি উদ্ভূত হয়, যা কিনা পুরনো রোমান হাতের লেখার উন্নত সংস্করণ এছাড়াও বিভিন্ন ছোট হাতের বর্ণও উদ্ভূত হয়, যাদের মধ্যে ক্যারোলিঙ্গিয়ান বর্ণমালা সবচেয়ে উল্লেখযোগ্য। এ সময় থেকেই বর্তমান সময়কার আদর্শ লৈখিক পদ্ধতির অনেকটা অংশ গৃহীত হয়।
যেসব ভাষা লাতিন বর্ণমালা ব্যবহার করে, তারা সাধারণত বাক্যের প্রথম বর্ণ, নামবাচক শব্দের প্রথম বর্ণ হিসেবে বড় হাতের বর্ণ ব্যবহার করে। বড় হাতের বর্ণ ব্যবহারের নিয়ম সময়ের সাথে অনেকবার পরিবর্তিত হয়েছে, এবং বিভিন্ন ভাষা বিভিন্নভাবে বড় হাতের অক্ষর ব্যবহারের নিয়ম বদলেছে। উদাহরণস্বরূপ, প্রাচীন ইংরেজি ভাষায় নামবাচক শব্দের প্রথম বর্ণ হিসেবে বড় হাতের অক্ষরের তেমন একটা প্রচলন ছিল না; কিন্তু ১৮শ শতকের আধুনিক ইংরেজি ভাষায় এর ব্যবহার লক্ষণীয়, একইভাবে আধুনিক জার্মান ভাষার ক্ষেত্রেও এটি প্রযোজ্য।
প্রসার
লাতিন ভাষার সাথে সাথেই লাতিন বর্ণমালার প্রসার ঘটে, রোমান সাম্রাজ্যের বিস্তারের ফলে ইতালিয় পেনিনসুলা থেকে শুরু করে ভূমধ্য সাগর এর আশেপাশের অঞ্চলে এটি ছড়িয়ে পড়ে। পূর্বাঞ্চলের সাম্রাজ্য তথা গ্রিস, তুরস্ক, লেভ্যান্ট, ও মিশর, গ্রীক ভাষাকে সার্বজনীন ভাষা হিসেবে ব্যবহার শুরু করে, কিন্তু পশ্চিমাঞ্চলে ব্যাপকভাবে লাতিন ভাষার ব্যবহার হতো, এবং পশ্চিমা রোমান্স ভাষা এই লাতিন থেকেই উদ্ভূত হবার ফলে তারা লাতিন ভাষা ও বর্ণমালা আত্মস্থ করে নেয়।